OpenLLM-France/wikimedia huggingface dataset:
# Temporada 2016-2017 del Club Joventut Badalona

La temporada 2016-2017 va ser la 78a temporada en actiu del Club Joventut Badalona des que va començar a competir de manera oficial. La Penya va disputar la seva 61a temporada a la màxima categoria del bàsquet espanyol. Va acabar la competició en la 14a posició, una posició per sota respecte a la classificació de la temporada anterior. Va ser la primera en que participà amb la denomicació Divina Seguros Joventut.

## Resultats
### Lliga Endesa

A la Lliga Endesa finalitza la fase regular en la catorzena posició de 17 equips participants, lluny de les places que donaven accés a disputar els play-offs. En 32 partits disputats de la fase regular va obtenir un bagatge d'11 victòries i 21 derrotes, amb 2.434 punts a favor i 2.538 en contra (-104).

### Lliga Catalana

A la Lliga Catalana, disputada a Andorra la Vella, cau en semifinals en perdre amb el FC Barcelona 78 a 52.

## Fets destacats

2017
* 25 d'abril: Juanan Morales va ser nomenat president del club en una junta general d'accionistes.

## Plantilla

La plantilla del Joventut aquesta temporada va ser la següent:
| Club Joventut Badalona: plantilla 2016-17 # Jugador Pos. A. 00 Nenad Dimitrijevic Base 1.86 1 Terry Smith Base 1.85 3 Albert Sàbat Base 1.80 6 Alberto Abalde Aler 2.02 9 Sergi Vidal Escorta 1.99 11 Luka Bogdanovic Aler pivot 2.04 13 Josep Ignasi Nogués Aler 2.04 14 Albert Ventura Escorta 1.91 21 Tomasz Gielo Aler pivot 2.05 24 Luka Lapornik Escorta 1.95 41 Garrett Stutz Pivot 2.14 44 Jerome Jordan Pivot 2.15 En fons verd, noves incorporacions de la temporada. | Club Joventut Badalona: staff 2016-17 Nom Funció Diego Ocampo Entrenador Lluís Riera Entrenador assistent Pau del Tio Entrenador assistent |
Jugadors del planter amb minuts al 1r equip :
| # | Jugador | Pos. | A. | Participació |
| 13 | Xabier López-Arostegui | Aler | 2.00 | 1 partit |
| 19 | Terrence Bieshaar | Aler pivot | 2.08 | 4 partits |

### Baixes

Baixes a l'inici de temporada :
| Jugador | Pos. |
| Demond Mallet | Base |
| Nacho Llovet | Aler pivot |
| Goran Suton | Aler pivot |
| Ousmane Drame | Pivot |
| Brandon Paul | Escorta |
| Milovan Rakovic | Pivot |
Baixes durant la temporada :
| Jugador | Pos. |
| Albert Miralles | Pivot |
| Sarunas Vasiliauskas | Base |

## Referències

* ↑ «Divina Pastora Seguros, patrocinador del Joventut» (en castellà). acb.com. Arxivat de l'original el 2017-12-08. [Consulta: 1r abril 2018].
* ↑ «Resultados Liga Endesa 2016-17». ACB.com. Arxivat de l'original el 16 de maig 2017. [Consulta: 2 abril 2018].
* ↑ «Resultats de la Temporada 2016. Categoria LIGA ACB». Federació Catalana de Basquetbol. [Consulta: 2 abril 2018].
* ↑ «Juanan Morales, nuevo presidente del Joventut de Badalona» (en castellà). acb.com. Arxivat de l'original el 2017-04-27. [Consulta: 1r abril 2018].
* ↑ «Memoria de plantillas: Divina Seguros Joventut 2016-17» (en castellà). ACB.com. Arxivat de l'original el 6 d’abril 2018. [Consulta: 5 abril 2018].

## Notes

* ↑ Fitxat en el mes de desembre per a substituir Vasiliauskas.
* ↑ Fitxat en el mes d'octubre.
* ↑ Tallat en el mes de desembre.
# Alexsandro de Souza

Alexsandro de Souza (nascut a Curitiba el 14 de desembre de 1977) és un exfutbolista brasiler. Durant la seva trajectòria esportiva va passar per diversos clubs, entre els quals destaquen el Palmeiras SC, el Coritiba FBC o el Parma italià.

## Referències

* ↑ «Fenerbahce legend Alex retires from football». AA, 12-08-2014. [Consulta: 14 agost 2019].
# Nicola Pedrazzoli

Nicola Pedrazzoli (Treviso) és un empresari català d'origen vènet del sector de la comunicació. Format a la matriu italiana de Mediaset, Pedrazzoli va aterrar al sector de l’audiovisual català l’any 1998, amb l’adquisició de la llicència de Canal 50, una cadena de televisió local amb seu a Sabadell. L’any 2005, amb l’arribada imminent de la TDT, impulsà la creació de Canal Català TV com a intent de crear una mena de TV3 privada a partir de la mancomunitat de cadenes locals, incloent-hi Canal 50. El 2011,obrí negociacions amb la branca televisiva del Grup Godó, Emissions Digitals de Catalunya (EDC), per a arrendar-li una llicència de TDT, fins aleshores ocupada per RAC105 TV, ja desapareguda, que no van acabar de reeixir.
Pedrazzoli es mantingué apartat del sector de l’audiovisual català fins l’abril del 2020, quan recuperà les freqüències que Hermes Comunicacions havia alliberat després de decretar el tancament del Punt Avui TV. Va impulsar una nova cadena, Teve.cat, que va agafar el testimoni de Canal Català. El 5 de març de 2021, el Grup Godó anuncià la venda d’EDC, que, a banda de la televisió privada 8TV, inclou les freqüències de Barça TV, Fibracat TV i Bom Cine, per deu milions d’euros, a OC 2022 SL, administrada per Pedrazzoli. El juny de 2022, Pedrazzoli es va desprendre definitivament de les llicències Teve.cat per a centrar els seus esforços en 8TV.
La tardor de 2022 va impulsar el projecte de Principal.

## Referències

* 1 2 «Nicola Pedrazzoli, el cavaller de les tenebres de l'audiovisual català». [Consulta: 25 setembre 2022].
* ↑ «Entrevista Nicola Pedrazzoli P1». Youtube - Canal Català, 29-06-2012. [Consulta: 30 agost 2021].
* ↑ «Entrevista Nicola Pedrazzoli P2». Youtube - Canal Català, 29-06-2012. [Consulta: 30 agost 2021].
* ↑ «El CAC autoritza la venda de 8tv a Pedrazzoli». Comunicació 21, 19-07-2021. [Consulta: 24 juliol 2021].
* ↑ Gutiérrez, Àlex. «Nicola Pedrazzoli: “La nostra única línia editorial és treure 8TV de les pèrdues que pateix des del primer dia”», 04-11-2022. [Consulta: 16 novembre 2022].
# Mas de Vidal (Reus)

El Mas de Vidal és una masia de Reus (Baix Camp) situada a la partida de la Coma, a poca distància de La Canonja, a ponent de la riera de la Boella i al sud del camí de la Canonja a Vila-seca.

## Descripció

Es tracta d'un edifici de planta baixa i un pis, amb una volumetria irregular, i amb una coberta a dues aigües en algun dels seus trams. Mostra una acusada diversitat quant a la mida de les finestres. El mas està rodejat d'imponents xiprers que singularitzen l'indret. L'estat actual del mas, de les basses i els annexos, és bo. Hi ha un caminal arbrat, una placeta davant del mas i palmeres.
Conserva vestigis de les activitats agrícoles a les que es dedicava: cavallerisses pels animals amb els que es treballava el camp, un celler on s'elaborava vi, una era per trillar els cereals, diversos corrals, i unes golfes on es guardaven les collites.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 611. ISBN 8486387655.
* ↑ Pla especial urbanístic: catàleg de masos en sòl no urbanitzable, Reus. Reus: l'Ajuntament, 2004, p. 119-120.
* ↑ Sardà Ferran, Jordi (et al.) (eds.). Fets urbans: guia d'arquitectura de Reus, vol. 04: camí de Tarragona. Reus: L'ajuntament; COAC, 2024, p. 11. ISBN 9788409559336.
# Ímeni Górkogo

Ímeni Górkogo (en rus: Посёлок имени Горького) és un poble (possiólok) de l'óblast de Magadan, a Rússia, que en el cens del 2010 no tenia cap habitant.
# Jerdevka

Jerdevka - Жердевка (rus) - és un poble (un khútor) de l'óblast de Bélgorod, a Rússia. El 2010 tenia 36 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Alfred Eisenbeisser

Alfred Eisenbeisser (romanès: Alfred "Fredi" Fieraru) (Cernăuţi, 7 d'abril de 1908 - Berlín, 1 de juliol de 1991) fou un futbolista i patinador artístic romanès d'ascendència alemanya de la dècada de 1930.
Fou internacional amb Romania i disputà el Mundial de 1930. Més tard participà en els Jocs Olímpics de 1936 en patinatge artístic.

## Referències

* ↑ Evidence of Alfred Eisenbeisser's appearances for Romania national football team Arxivat 10 February 2012$^{[Datemismatch]}$ a Wayback Machine.
* ↑ Perfil a romaniansoccer.ro
* ↑ Partits Mundial 1930 Arxivat 2012-04-06 a Wayback Machine. a fifa.com
* ↑ «Participarea Romaniei la primul Campionat Mondial de Fotbal». Arxivat de l'original el 2018-07-20. [Consulta: 20 juliol 2018].
* ↑ Alfred Eisenbeisser Fitxa i estadístiques a la FIFA
* ↑ «An article about 1936 Winter Olympic Games». Arxivat de l'original el 2010-02-12. [Consulta: 20 juliol 2018].
* ↑ «Alfred Eisenbeisser». Sports-Reference.com. Sports Reference LLC. «Còpia arxivada». Arxivat de l'original el 2020-04-18. [Consulta: 20 juliol 2018].
# Novoaltaisk

Novoaltaisk - Новоалтайск (rus) - és una ciutat del krai de l'Altai, a Rússia, al sud-oest de Sibèria.

## Geografia

Novoaltaisk és una ciutat satèl·lit de la capital del territori, Barnaül, a 12 km a l'oest a la riba dreta de l'Obi.

## Història

D'ençà de mitjan segle xviii, ja hi havia un poble anomenat Txesnokovka on actualment hi ha la ciutat de Novoaltaisk. La construcció de la línia ferroviària de l'Altai Novossibirsk-Barnaül-Semipalatinsk fou inaugurada el 1915. Txesnokovka accedí a l'estatus d'entitat urbana el 1936. El 1942 Txesnokovka obtingué l'estatus de ciutat i el 1962 fou rebatejada Novoaltaisk.
# Suimanga de Seimund

El suimanga de Seimund (Anthreptes seimundi) és un ocell de la família dels nectarínids (Nectariniidae).

## Hàbitat i distribució

Viu a la vegetació secundària i clars de Sierra Leone, Libèria, Costa d’Ivori, Ghana, Togo, Nigèria, Camerun, l'illa de Bioko, el Gabon, República del Congo, sud-oest de la República Centreafricana, nord i est de la República Democràtica del Congo, Sudan del Sud, est d'Uganda, Ruanda, cap al sud al nord-oest d'Angola i sud-oest i centre de la República Democràtica del Congo.

## Referències

* ↑ «Suimanga de Seimund». Cercaterm. TERMCAT, Centre de Terminologia. Rev. 15/12/2021(català)
# Ímeni Raskovoi

Ímeni Raskovoi (en rus: Имени Расковой) és un poble (possiólok) de l'óblast de Magadan, a Rússia, que en el cens del 2010 no tenia cap habitant.

## Referències

* ↑ Постановление администрации Магаданской области от 15.02.1994 № 38 Arxivat 2017-11-12 a Wayback Machine. «Об изменениях в административно-территориальном делении»
# Lauwil

Lauwil és un municipi del cantó de Basilea-Camp (Suïssa), situat al districte de Waldenburg.

## Enllaços externs

* Lauwil en Alemany, Francès o Italià al Diccionari històric de Suïssa.
* Web oficial del municipi
# Cantó de Saint-Fulgent

El cantó de Saint-Fulgent és un cantó francès del departament de la Vendée, situat al districte de La Roche-sur-Yon. Té 8 municipis i el cap es Saint-Fulgent.

## Municipis

* Bazoges-en-Paillers
* Les Brouzils
* Chauché
* Chavagnes-en-Paillers
* La Copechagnière
* La Rabatelière
* Saint-André-Goule-d'Oie
* Saint-Fulgent

## Història

Llista dels consellers generals successius :
| Data d'elecció | Identitat | Partit |
| 1945-1992 | Gilbert de Guerry de Beauregard | RPL, després divers droite |
| 1992-1998 | Marie-Thérèse Algudo | UDF-CDS |
| 1998-2004 | Claude Coutaud | Divers gauche |
| 2004- | Wilfrid Montassier | MPF, després divers gauche |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 11.629 | 11.848 | 12.126 | 12.658 | 13.125 | 13.509 | 16.105 |
| A partir de 1990: Població sense dobles comptes |||||||
# The Odd Couple II

The Odd Couple II és una pel·lícula estatunidenca dirigida per Howard Deutch, estrenada el 1998. És una continuació de L'estranya parella estrenada trenta abans, el 1968, amb els mateixos actors principals. La pel·lícula reuneix per l'última vegada Jack Lemmon i Walter Matthau a la pantalla.

## Argument

Oscar Madison (Walter Matthau) i Felix Ungar (Jack Lemmon) no s'han vist més des de fa 17 anys. Ara, els seus fills respectius, Brucey Madison (Jonathan Silverman) i Hannah Ungar (Lisa Waltz), que resideixen a Califòrnia, celebraran el seu matrimoni al qual els dos amics evidement hi aniran. Oscar fa el viatge des de la seva residència de jubilat a Florida i Felix des de Manhattan. Es troben a l'aeroport de Los Angeles des d'on compten anar a San Malino, localitat on tindrà lloc la cerimònia, amb un cotxe de lloguer. Però des de la seva trobada una mica massa apassionada a l'aeroport, Felix s'esquinça el turmell: és el començament d'una llarga sèrie de catàstrofes.
Quan els dos còmplices discuteixen a la vora de la carretera, el seu cotxe baixa per un pendent i explota. Proven de fer autoestop. Una camioneta carregada de fruites conduïda per un mexicà els porta, però en un control policial, s'adonen que també transportaven immigrants clandestins. Felix i Oscar es troben a la presó del xèrif local. Absolts ràpidament, continuen el seu periple l'endemà amb un senyor gran que els ha convidat a bord del seu Rolls-Royce de col·lecció. Desgraciadament, aquest mor de sobte al volant del seu cotxe durant el trajecte i els dos amics, de nou sospitosos equivocadament, es troben una vegada més al despatx del xèrif local. I, després d'haver flirtejat amb dues cantants de rock (interpretades per Jean Smart i Christine Baranski) i haver conegut els seus amics, Felix i Oscar es troben una vegada més amb el mateix xèrif a punt d'un atac de nervis... Cansat, els fa escortar fins a la seva destinació final, on troben finalment els seus...

## Repartiment

| Jack Lemmon com Felix Ungar Walter Matthau com Oscar Madison Richard Riehle com Sheriff of Santa Manendez, CA Jonathan Silverman com Brucey Madison Lisa Waltz com Hannah Ungar Mary Beth Peil com Felice Adams Christine Baranski com Thelma Jean Smart com Holly Rex Linn com Jay Jay Jay O. Sanders com Leroy Barnard Hughes com Beaumont Ellen Geer com Frances Ungar-Melnick Doris Belack com Blanche Madison-Povitch | Lou Cutell com Abe Mary Fogarty com Flossie, the Grouch Alice Ghostley com Esther, the Whiner Peggy Miley com Millie, the Nosher Rebecca Schull com Wanda, the Vixen Florence Stanley com Hattie Estelle Harris com Flirting woman in convertible Amy Yasbeck com Stewardess Liz Torres com Maria Myles Jeffrey com el nen petit Daisy Velez com Conchita Joaquín Martínez com el conductor del camió Amy Parrish com la noia de l'ordinador a comissaria |
# Alhama de Almería

Alhama de Almería (o Alhama de Almeria) és una localitat de la província d'Almeria, Andalusia, a la comarca de l'Alpujarra almeriense. L'any 2005 tenia 3.438 habitants. La seva extensió és de 26 km² i té una densitat de 132,2 hab/km². Està situada a una altitud de 520 metres i a 25 kilòmetres de la capital de província, Almeria.
Situada a la vall de l'Andarax, aquest poble ric en aigua és també conegut com Alhama la Seca, o Alhama de Salmerón. Els àrabs consideraven les aigües termals d'Alhama com les més medicinals de la península.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 3.104 | 3.111 | 3.124 | 3.165 | 3.201 | 3.241 | 3.253 | 3.319 | 3.438 | 3.522 |

## Referències

* ↑ Gran Enciclopèdia Catalana, GEC. «Alhama de Almeria». Encliclopedia.cat. [Consulta: 28 febrer 2015].

## Enllaços externs

* Ajuntament d'Alhama de Almería Arxivat 2008-03-23 a Wayback Machine.
* Alhama de Almería - Sistema d'Informació Multiterritorial d'Andalusia
* Alhama de Almería Arxivat 2008-05-10 a Wayback Machine. - Diputació Provincial d'Almeria
* Alhama de Almería, Porta de l'Alpujarra Arxivat 2012-07-12 a Wayback Machine.
# Nuria Iturrioz Servera

Nuria Iturrioz Servera (Palma, 16 de desembre de 1995) és una jugadora de golf professional mallorquina.
Començà a jugar al golf als 6 anys a l’Escola de Golf del Club Son Servera, amb el que encara és el seu entrenador José Luis Palacios (Chiqui). Als 14 anys fou seleccionada per a accedir a l'Escola Nacional Blume (Centre d’Alt Rendiment Esportiu) a Madrid, on pogué desenvolupar les seves habilitats durant 5 anys.
Iturrioz es va convertir en professional el 2015 després de quedar quarta a la final del Ladies European Tour Qualifying School, i s'uní a aquest circuit competitiu el 2016. Va guanyar la Copa Lalla Meryem com a debutant i va acabar 10a en el rànquing de mèrits, però va perdre el LET Rookie of the Year davant Aditi Ashok. Va guanyar de nou la Copa Lalla Meryem el 2019 i dos torneigs més de forma consecutiva, incloent l'Omega Dubai Moonlight Classic per acabar quarta en el rànquing de mèrits del torneig europeu femení de 2019.
Iturrioz va empatar en la 72a posició en la final del Torneig de Qualificació LPGA 2017, fet que li permeté participar en el Symetra Tour 2018. Va rebre una de les dues invitacions dels patrocinadors del Campionat de la LPGA del 2019, on va passar el tall. Al Torneig de classificació LPGA del 2019, va empatar a la 30a posició per obtenir la subscripció a la temporada LPGA Tour 2020.

## Palmarès
### Victòries al Ladies European Tour

| Núm. | Data | Torneig | Puntuació | Par | Marge de victòria | Finalistes | Premi (€) |
| 1 | 8 de maig de 2016 | Lalla Meryem Cup | 70-72-70-65=277 | −11 | 6 cops | Florentyna Parker | 67,500 |
| 2 | 28 d'abril de 2019 | Lalla Meryem Cup | 68-71-70-70=279 | −14 | 7 cops | Caroline Hedwall Lina Boqvist | 67,500 |
| 3 | 3 de maig de 2019 | Omega Dubai Moonlight Classic (2) | 67-68-71=206 | −10 | 1 cops | Olivia Cowan Esther Henseleit | 38,193 |

### Victòries al Symetra Tour

| Núm. | Data | Torneig | Puntuació | Par | Marge de victòria | Finalistes | Premi ($) |
| 1 | 23 de maig de 2019 | Zimmer Biomet Championship | 64-71-70-71=276 | −12 | 2 cops | Maddie Szeryk | 45,000 |

## Referències

* ↑ «Pàgina personal de Núria Iturrioz». [Consulta: 25 febrer 2021].
* ↑ «La mallorquina Nuria Iturrioz gana el torneo de golf Lalla Meryem en Rabat» (en castellà), 08-05-2016. [Consulta: 25 febrer 2021].
* ↑ «Nuria Iturrios wins Lalla Meryem Cup for second time». Ladies European Tour. Arxivat de l'original el 29 de maig 2019. [Consulta: 27 gener 2020].
* ↑ «In the Winner's Circle with Nuria Iturrios». LPGA. [Consulta: 27 gener 2020].
# Ífit

Ífit és el nom dels següents personatges:
* Ífit (fill d'Èurit)
* Ífit (fill de Nàubol)
# Leporinus nijsseni

Leporinus nijsseni és una espècie de peix de la família dels anostòmids i de l'ordre dels caraciformes.

## Morfologia

* Els mascles poden assolir 17 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conca del riu Surinam.

## Referències

* ↑ Spix J. B. von & Agassiz L. 1829-1831. Selecta genera et species piscium quos in itinere per Brasiliam annos MDCCCXVII-MDCCCXX jussu et auspiciis Maximiliani Josephi I.... colleget et pingendso curavit Dr J. B. de Spix.... Monachii. Selecta Piscium Brasiliam. Part 1: i-xvi + i-ii + 1-82, Pls. 1-48.
* ↑ BioLib (anglès)
* ↑ The Taxonomicon (anglès)
* 1 2 3 FishBase (anglès)

## Bibliografia

* Alonso, L.E. i H.J. Berrenstein 2006. A Rapid Biological Assessment of the Aquatic Ecosystems of the Coppename River Basin, Suriname. RAP Bull. Of Biol. Assessment 39:114-117.
* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Garavello, J.C. i H.A. Britski 2003. Anostomidae (Headstanders). p. 71-84. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Oyakawa, O.T. 1998. Catalogo dos tipos de peixes recentes do Museu de Zoologia da USP. I. Characiformes (Teleostei: Ostariophysi). Pap. Avuls. Zool. 39(23):443-507.
* Planquette, P., P. Keith i P.-Y. Le Bail 1996. Atlas des poissons d'eau douce de Guyane (tom 1). Collection du Patrimoine Naturel, vol.22. IEGB-Muséum national d'Histoire naturelle, París, INRA, CSP, Min. Env., París. 429 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Cantó de Saint-Fons

El cantó de Saint-Fons és un antic cantó francès del departament del Roine, situat al districte de Lió. Té 4 municipis i el cap és Saint-Fons. Va existir de 1985 a 2014.

## Municipis

* Corbas
* Feyzin
* Saint-Fons
* Solaize
Llista dels consellers generals successius :
| Data d'elecció | Identitat | Partit | Qualitat |
| 1985-1992 | Franck Sérusclat | PS | |
| 1992-2014 | Jacqueline Vottero | PS | |
# Alhambra (desambiguació)

«Alhambra» té aquests significats:
* Alhambra de Granada, ciutat palatina andalusí situada a Granada (Espanya)
* Alhambra (Califòrnia), ciutat dels Estats Units a l'estat de Califòrnia
* Alhambra (Ciudad Real), municipi de la província de Ciudad Real a la comunitat autònoma de Castella-La Manxa
* Alhambra (Illinois), població dels Estats Units a l'estat d'Illinois
* Cine Alhambra, sala d'exhibició cinematogràfica al barri de Collblanc (l'Hospitalet de Llobregat)
* Decret de l'Alhambra, decret dictat a l'Alhambra el 31 de març de 1492 pels Reis Ferran d'Aragó i Isabel I de Castella, en el qual s'ordenava l'expulsió dels jueus de la península Ibèrica
* SEAT Alhambra, vehicle produït pel fabricant SEAT
* Alhambra (joc), joc de taula
# Francisco Maffei Rosal

Francisco Maffei Rosal (Madrid, 1824 - Madrid, 1842) va ser un pintor espanyol.
Nascut a Madrid el 1824, era germà del pintor Antonio Maffei.
Va ser deixeble de la Reial Acadèmia de Belles Arts de Sant Ferran, on es conserven dos dibuixos d'estudi seus, i de Genaro Pérez de Villaamil, sota la direcció del qual va fer els primers treballs de pintura. Va ser autor d'un gran nombre de quadres originals, entre les que destaquen una col·lecció de vistes del Escorial.
Va morir el 1842 als 18 anys a causa d'un vòmit de sang mentre es trobava pintant una decoració gòtica per a una societat dramàtica anomenada Interior de l'església de Sant Gaietà. La seva família va conservar l'obra pòstuma sense concloure, i després va passar al Museu d'Història de Madrid, on hi ha una altra obra de la seva autoria titulada Teulades de Madrid.
Soci de diferents institucions artístiques com el Liceu Artístic i Literari de Madrid, on va obtenir una medalla d'argent en un dels seus certàmens, de l'Institut i del Museu de Belles Arts.

## Referències

* 1 2 «Maffei Rosal, Francisco» (en castellà). Reial Acadèmia de Belles Arts de Sant Ferran. [Consulta: 8 desembre 2022].
* ↑ Martínez Rodríguez, Fernando José. Francisco Lameyer y Berenguer, pintor, militar y viajero: 1824-1877 (tesi) (en castellà). Madrid: Universitat Complutense de Madrid, 2007, p. 33.
* 1 2 3 Ossorio y Bernard, Manuel. Galería biográfica de artistas españoles del siglo XIX (en castellà). Madrid: Moreno y Rojas, 1883-1884, p. 410.
* ↑ «Interior de la Iglesia de San Cayetano de Madrid» (en castellà). Biblioteca Digital Memoria de Madrid. Ajuntament de Madrid. [Consulta: 8 desembre 2022].
* ↑ «Tejados de Madrid» (en castellà). Biblioteca Digital Memoria de Madrid. Ajuntament de Madrid. [Consulta: 8 desembre 2022].
# Hamlet Mkhitaryan

Hamlet Mkhitaryan, en armeni Համլետ Մխիթարյան, (Erevan, 24 de novembre de 1973) és un futbolista internacional armeni, ja retirat.
Va ser internacional amb la selecció nacional del seu país entre 1994 i 2008. El 2016 va esdevenir entrenador del Parseh Tehran FC, de la segona divisió iraniana, equip que va desaparèixer la mateixa temporada.

## Referències

* 1 2 3 4 5 6 «Perfil i estadístiques del jugador» (en castellà). transfermarkt.de. [Consulta: 4 febrer 2017].

## Enllaços externs

* «Estadístiques del jugador» (en anglès). [Consulta: 10 agost 2010].
* «Perfil del jugador».